open-index/open-wikipedia-markdown huggingface dataset:
Täyteaine

**Täyteaine** on seoksen koostumusta täydentävä aine tai täytteenä käytettävä aine.

Täyteaineen tehtävä on yleensä fyysisesti suojata, eristää tai piilottaa valmisteen yksityiskohtia. Suojaamista saatetaan tarvita suoria iskuja, tärinää, vettä tai kemikaaleja vastaan. Eristäminen taas saattaa tarkoittaa sähköistä tai termistä eristämistä. Toisaalta täyteaineella tavoitellaan parempaa lämmön- tai sähkönjohtavuutta. Myös ääntä ja valoa eristetään täyteaineiden avulla. Usein tekniikan ja erityisesti elektroniikan saralla on tapana valaa esimerkiksi piirilevyt täyteaineen sisään, jolloin niitä olisi vaikeampi kopioida. Täyteainetta käytetään myös silloin, kun halutaan muokata tuotteen fyysiset ulkomitat halutuiksi.

Esimerkiksi pehmusteissa täyteaineen ominaisuudet vaikuttavat suuresti tuotteen laatuun.

## Katso myös
*Suojakaasu

## Lähteet
MGP Nordic 2008

**Melodi Grand Prix Nordic 2008 ** oli neljäs MGP Nordic -laulukilpailu. Se järjestettiin 29. marraskuuta 2008 Århusissa Tanskassa. Lasten laulukilpailun voitti Norjaa edustanut The BlackSheeps kappaleella "Oro jaska beana". Juontajina toimivat Jacob Riising ja Signe Lindkvist.

## Kappaleet ja esittäjät
### Finaali

### Superfinaali
Annika Kjærgaard

**Annika Eva Ingegerd Kjærgaard** (aik. *Johansson*; s. 18. toukokuuta 1971 Hässleholm, Ruotsi) on ruotsalainen pop-laulaja. Hän on tunnettu pop-yhtye Alcazarin entisenä jäsenenä.
Sergio Sánchez Ortega

**Sergio Sánchez Ortega** (s. 3. huhtikuuta 1986 Mataró, Barcelonan maakunta, Espanja) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Espanyolia ja on pelipaikaltaan keskuspuolustaja.

## Ura
Sánchez on Espanyolin junioriakatemian kasvatti. Ensiesiintymisensä edustusjoukkueessa hän teki 24. huhtikuuta 2005 kotiottelussa Real Zaragozaa vastaan.

Tammikuussa 2007 Sánchez lainattiin loppukauden kestäneellä sopimuksella toiseksi korkeimmalla sarjatasolla Segunda Divisiónissa pelanneeseen Real Madridin kakkosjoukkueeseen Castillaan. Lainasopimuksen päätyttyä Sánchez lainattiin uudestaan, tällä kertaa korkeimman sarjatason Racing Santanderiin. Heinäkuussa 2008 hän palasi Espanyoliin, ja teki ensimmäisen pääsarjamaalinsa 1–1-tasapeliin päättyneessä ottelussa Getafea vastaan.

Heinäkuussa 2009 Sánchez siirtyi Sevillaan neljän miljoonan euron siirtosummalla ja nelivuotisella sopimuksella. Hän sai alkukaudesta 2009–2010 kohtalaisesti vastuuta, mutta joulukuussa hänellä havaittiin mahdollinen sydänvika, minkä vuoksi hänet asetettiin toistaiseksi voimassa olevaan harjoituskieltoon.

23. kesäkuuta 2011 hän siirtyi 2,8 miljoonan euron siirtokorvauksella Málagaan. Hän teki joukkueen kanssa kolmivuotisen sopimuksen.

## Lähteet

## Aiheesta muualla
* Sergio Sánchezin tilastot BDFutbol-sivustolla
Toxic Holocaust

**Toxic Holocaust** on Joel Grindin perustama punk-vaikutteinen thrash metal -yhtye. Grind säveltää ja soittaa albumeilla kappaleet itse (lukuun ottamatta rumpuja joillakin julkaisuilla), mutta esiintymistä varten yhtyeellä on oma livekokoonpanonsa. Yhtyeen kolmas albumi *[[An Overdose of Death...]]* saavutti suosiota ja yhtye onkin kiertänyt muun muassa Etelä-Amerikkaa ja Keski-Eurooppaa. Yhtye on vieraillut Suomessa pienellä kiertueella 2006 ja Helsingin Nosturissa 2009. Marraskuussa 2011 Toxic Holocaust soitti Suomessa kaksi keikkaa, Helsingissä ja Tampereella.

## Jäsenet
* Joel Grind – laulu, kitara (1999–), bassokitara, rummut (1999–2008)
* Phil Zeller – bassokitara (2008–)
* Nick Bellmore – rummut (2009–)

### Entiset jäsenet
* Al Positions – rummut (2008–2009)

## Diskografia
### Studioalbumit
* 
* 
* 
* 
* 
* 

### EP:t
* 
* 
* 
* 

### Livealbumit
* 
* 

### Kokoelma-albumit
* 
* 

### Demot
* 
* 
* 

### Eri esittäjiä
* 
* 

### Split-albumit
* 
* 
* 
* 
* 
* 
* 
* 
*
Kaarinan vaakuna

**Kaarinan vaakuna** oli alun perin Piikkiön kunnan vaakuna, joka valittiin Kaarinan kaupungin vaakunaksi Kaarinan ja Piikkiön kuntaliitoksen yhteydessä vuonna 2009. Vaakunan piikit viittaavat puhuvasti suoraan Piikkiön kunnan nimeen ja niiden kärjissä olevat apilat maatalouteen.

Vaakunan selitys on ”punaisessa kentässä kolme nousevaa kultaista, apilakärkistä sudenhammasta”. Vaakunan on suunnitellut Ahti Hammar, ja Piikkiön kunnanvaltuusto hyväksyi sen 21. joulukuuta 1954 tekemällään päätöksillä. Sisäasiainministeriö vahvisti vaakunan käyttöön 25. helmikuuta 1955.

Alkuperäinen Kaarinalle kunnanvaltuuston 25. tammikuuta hyväksymä ja sisäasiainministeriön 13. kesäkuuta 1955 vahvistama vaakuna oli myös Ahti Hammarin suunnittelema. Sen vaakunaselitys oli ”punaisessa kentässä hopeinen, yläreunaltaan rikottu teilausratas; päällikkeenä Pyhä Katariina, oikeassa kädessään miekka ja kohotetussa vasemmassa kädessään avonainen kirja; kaikki kultaa”. Pitäjä on nimetty vaakunassa kuvatun Pyhän Katariina Aleksandrialaisen mukaan, joka oli myös pitäjän 1200–luvulta peräisin olevan kivikirkon, Pyhän Katariinan kirkon suojeluspyhimys. Vuonna 1991, jolloin Kaarinan seurakunnan Turussa sijainnut osa erotettiin Turun Katariinanseurakunnaksi, Kaarinan vanha kirkko sai nykyisen nimensä. Taustalla oleva teilipyörä on puolestaan Pyhän Katariinan attribuutti. Vaakuna muuttui epäviralliseksi kotiseutuvaakunaksi vuoden 2009 kuntaliitoksessa.

## Lähteet
* 
* 
*
PL/I

**PL/I** (myös PL/1), *Programming Language/One*, on IBM:n 1960-luvun alkupuolella kehittämä ohjelmointikieli. Se oli tarkoitettu korvaamaan kaupallisissa sovelluksissa käytetty Cobol ja tieteellisissä sovelluksissa käytetty Fortran yhdellä kielellä. Se on rakenteeltaan niitä joustavampi, vaikka myös Cobol ja Fortran ovat sittemmin kehittyneet. 

PL/I:tä on käytetty laajasti myös Suomessa ja se on edelleen tuotantokäytössä joissakin yhtiöissä.

PL/I:tä käytettiin Multics-käyttöjärjestelmän kehityksessä GE-645-suurtietokoneelle.

## Esimerkki
Yksinkertainen PL/I-ohjelma:

```
World: Procedure options(main);
          Put List( 'Hello world' );

          End World;
```


## Lähteet

## Aiheesta muualla
*IBM:n nykyiset PL/I-kääntäjät
* Dokumentaatiota bitsavers.org-palvelussa
Sergio Sánchez

**Sergio Sánchez** on seuraavien henkilöiden nimi:

* Sergio Augusto Sánchez (s. 1984), kolumbialais-suomalainen kirjailija
* Sergio Gutiérrez Sánchez (s. 1973), espanjalainen elokuvaohjaaja ja -käsikirjoittaja
* Sergio Mora Sánchez (s. 1979), espanjalainen jalkapalloilija
* Sergio Sánchez Cárdenas (s. 1981), espanjalainen koripalloilija
* Sergio Sánchez Martínez (s. 1982), espanjalainen kestävyysjuoksija
* Sergio Sánchez Ortega (s. 1986), espanjalainen jalkapalloilija
* Sergio Sánchez Sánchez (s. 1977), espanjalainen jalkapalloilija.
Illinoisin yliopistojärjestelmä

**Illinoisin yliopistojärjestelmä** () on yhdysvaltalainen yliopistojärjestelmä, joka muodostuu kolmesta eri yliopistosta, jotka sijaitsevat Chicagossa, Springfieldissä ja Urbana-Champaignissa. Opiskelijoita kyseisen yliopistojärjestelmän yliopistoissa on yhteensä noin 70&nbsp;000. Järjestelmän 16. eli nykyinen toimitusjohtaja B. Joseph White on toiminut virassaan vuodesta 2005 lähtien.

Illinoisin yliopisto perustettiin vuonna 1867, ja toimintansa se aloitti vuotta myöhemmin. Se oli tuolloin velvoitettu painottamaan teollista koulutusta. Laitos kasvoi ja insinööritutkimus kehittyi. Vuonna 1885 sen alkuperäinen nimi *Illinoisin teollinen yliopisto* muutettiin muotoon *Illinoisin yliopisto*.

## Lähteet

## Aiheesta muualla
Bad Wimpfen

**Bad Wimpfen** on historiallinen kylpyläkaupunki Saksassa, Baden-Württembergin osavaltiossa. Se sijaitsee Neckarin varrella noin 15 km Heilbronnista pohjoiseen. Kaupungissa oli kesäkuun 2022 lopussa 7&nbsp;325 asukasta, ja sen pinta-ala on 19,4 neliökilometriä.

Paikalle rakennettiin roomalainen sotilasleiri luultavasti vuonna 98, ja se oli osa Rooman Germanian vastaista rajaa, *[[Limes Germanicus]]ta*. Linnoitus menetti sotilaallisen merkityksensä, kun Limestä työnnettiin eteenpäin keisari Antoninus Piuksen aikana, mutta sen ympärille kasvanut siviilikaupunki toimi yhä ympäröivän alueen *Civitas Alisinensiumin* keskuksena. Kyseessä oli yksi suurimpia roomalaisajan kaupunkeja nykyisen Baden-Württembergin alueella, mutta sen latinankielistä nimeä ei tiedetä.

800-luvulla alue kuului Wormsin piispalle, ja kaupunki mainitaan dokumenteissa ensimmäisen kerran vuonna 829 nimellä *Wimpina*. Vuodesta 1300 alkaen Wimpfen oli keisarin alainen valtakunnankaupunki. Kolmikymmenvuotisessa sodassa 1622 kaupungin lähellä käytiin Wimpfenin taistelu, jonka katoliset voittivat.

## Lähteet

## Aiheesta muualla

*Kaupungin verkkosivut
Hintajärjestelmä

**Hintajärjestelmä** on taloustieteessä mikä tahansa talousjärjestelmä, joka ohjaa tavaroiden ja palveluiden hintojen määräytymistä, määritetään ne sitten millaisessa rahassa tai velassa tahansa. Se on käytännössä kaikissa nyky-yhteiskunnissa vallitseva tapa ohjata resurssien kohdentumista.

Esimerkiksi hintojen korkeus kertoo niukkuudesta ja kannustaa tuottajia tuottamaan enemmän ja ostajia ostamaan vähemmän. Hintojen korkeus voi aiheutua myös esimerkiksi kyseessä olevan markkinan monopolimaisesta rakenteesta.

## Hintasääntely vai vapaa hinnanmuodostus?

Hintajärjestelmästä on olemassa kaksi ääripäätä:
* Hintasääntely tarkoittaa, että esimerkiksi hallitus määrää hinnat. Näin on tyypillisesti sosialistisissa suunnitelmatalousmaissa, esimerkiksi entisessä Neuvostoliitossa.
* Markkinahinta tarkoittaa, että hyödykkeitä saa myydä ja ostaa millä tahansa hinnalla. Tällöin kysynnän ja tarjonnan laki "määrää" hinnat, toisin sanoen, jos esimerkiksi jostain tavarasta on pulaa, sen hinta nousee, kunnes nousu kannustaa tuottamaan tavaraa niin paljon enemmän ja ostamaan sitä niin paljon säästeliäämmin, että tavaraa jälleen riittää. Hinta siis asettuu tasolle, jolla kysyntä ja tarjonta ovat yhtä suuret. Näin hinnat välittävät hintainformaatiota.

Suomessa ja muissa länsimaissa vallitsee pääosin hintamekanismi, joskin esimerkiksi taksikyydeille on Suomessa säädetty enimmäishinnat.

## Historia
Hintajärjestelmiä on ollut niin kauan kuin on ollut kauppaa tai rahaa.

## Friedrich A. Hayek hintajärjestelmästä

Rahateoriasta Nobel-palkinnon saanut Friedrich A. Hayek kirjoitti teoksessaan "The Use of Knowledge in Society"...'Hintajärjestelmä on niitä välineitä, joita ihminen on oppinut käyttämään (joskaan ei vielä lainkaan täysin) törmättyään siihen ymmärtämättä sitä. Sen avulla on tullut mahdolliseksi paitsi työnjako, myös resurssien koordinoitu hyödyntäminen eri tahoille hajaantuneen tiedon avulla. Ne, jotka yrittävät pilkata tätä näkemystä, vääristävät argumenttia vihjaamaan, että jokin ihme olisi tuottanut parhaan mahdollisen järjestelmän nyky-yhteiskunnalle. Se on päinvastoin: ihminen on kyennyt tuottamaan sen työnjaon, jolle sivistyksemme perustuu, koska hän sattui törmäämään menetelmään, joka sen mahdollisti. Ellei ihminen olisi törmännyt hintajärjestelmään, hän olisi silti saattanut kehittää toisentyyppisen sivilisaation, aivan toisenlaisen, sellaisen kuin termiittimuurahaisten "valtio" tai jonkin muun käsittämättömän erilaisen'...Friedrich A. Hayek

## Katso myös
* Hintainformaatio
* Taloushistoria
* Katallaktiikka
* Raha

## Lähteet

## Aiheesta muualla
* Encyclopedia Britannica
Pori Big Band

**Pori Big Band** on vuonna 1971 Porissa perustettu big band. Se toimi alun perin Pori Jazz 66 ry:n yhteydessä porilaisten jazzharrastajien orkesterina. 

Pori Big Band oli merkittävä koulutusorganisaatio 1970- ja 1980-luvuilla, jolloin rytmimusiikin opetus suomalaisissa musiikkioppilaitoksissa teki vasta tuloaan. Vuonna 1979 Pori Big Band, johtajanaan Raimo Henriksson ja laulusolistinaan Monica Aspelund, esiintyi Yhdysvaltojen itärannikolla muun muassa New Yorkin kuuluisalla Village Vanguard -jazzklubilla. Seuraavana vuonna orkesteri vieraili jälleen New Yorkissa Aarno Ranisen valmentamana, esiintymispaikkoina Village Vanguardin lisäksi ”jazzkirkko” St. Peter’s ja Columbian yliopisto. Solistina toimi orkesterin kanssa tuolloin yhteistyötä tehnyt saksofonisti Frank Foster. Aiemmin samana vuonna 1980 Pori Big Band konsertoi Kööpenhaminassa, Amsterdamissa ja Nizzassa solisteinaan Frank Foster ja Monica Aspelund. Syksyllä 1983 Pori Big Band kiersi Puolassa Frank Fosterin johdolla.

Pori Big Band on esiintynyt lähes joka vuosi Pori Jazz -festivaaleilla, usein tapahtuman avajaiskonsertissa.

Nykyään orkesteri toimii Palmgren-konservatoriossa hallinnollisesti itsenäisenä yksikkönä. Yhteistyö Pori Jazz 66 ry:n kanssa jatkuu myös edelleen. Pori Big Bandin taiteellinen tuottaja on Juha Järvinen.

Pori Big Band on julkaissut viisi albumia. Viimeisin on kesällä 2012 ilmestynyt *[[Luhtahuitti (albumi)|Luhtahuitti]]*, jossa orkesterin solistina vierailee bassoklarinetisti Tapani Rinne. Levyn kappaleet ovat Tapani Rinteen ja Arttu Takalon sävellyksiä. Sovituksia ovat kirjoittaneet Iro Haarla ja Arttu Takalo.

## Diskografia
**[[Live at Pori Jazz Festival]]* (1976)
**[[Pori Big Band & Ernie Wilkins]]* (1977)
**[[Pori Jazz 80]]* (1980)
**[[Pori Big Band Plays Antti Sarpila]]* (1991)
*''Luhtahuitti (2012)

## Lähteet
*Pori Big Bandin kotisivut

### Viitteet
Maarian vaakuna

**Maarian vaakuna** oli Maarian kunnan tunnus, joka oli saanut aiheensa pitäjällekin nimensä lainanneesta Neitsyt Mariasta. Neitsyt Maria oli lisäksi pitäjän keskiaikaisen harmaakivikirkon suojeluspyhimys, joka esiintyi rukousasennossa myös pitäjän isonvihan aikaisessa nostoväen lipussa. Kruunu ja Marian monogrammit selventävät vaakunan sisältöä.

Vaakunan selitys on ”punaisessa kentässä rukoukseen polvistunut Neitsyt Maria, saateena kummallakin puolellaan Marian monogrammi; kaikki kultaa”. Vaakunan on suunnitellut Ahti Hammar, ja Maarian kunnanvaltuusto hyväksyi sen 17. heinäkuuta 1956. Sisäasiainministeriö vahvisti vaakunan käyttöön 1. lokakuuta samana vuonna. Vaakuna jäi epäviralliseksi kotiseutuvaakunaksi 1967 Maarian liityttyä Turun kaupunkiin.

## Lähteet
* 

*
Persepolis (sarjakuva)

**Persepolis** on Marjane Satrapin omaelämäkerrallinen sarjakuvateos. Sarjakuvan nimi viittaa historialliseen Persepoliin kaupunkiin. Sarjakuva on suomennettu kahtena kirjana. Ensimmäinen osa *Persepolis: Iranilainen lapsuuteni* kuvaa tekijän lapsuutta Iranin vallankumouksen aikana ja toinen, *Persepolis 2: Kotiinpaluu,* hänen opiskeluaikaansa Itävallassa. 

Kun islamilaiset fundamentalistit pääsevät valtaan, tyttöjen pitää käyttää huivia. Satrapi pelastuu vain täpärästi uskonnollisen poliisin käsistä. Hänen sukulaisiaan ja ystäviään joutuu vankilaan ja teloitetaan. Iranin ja Irakin välisen sodan kuvataan pönkittävän uskonkiihkoilijoiden hirmuhallintoa. 

Sarjakuvassa on runsaasti huumoria, joka kumpuaa esimerkiksi siitä, kuinka ihmiset vastustavat uskonnollista valtaa. Teos kuvaa myös iranilaisen kulttuurin rikkautta ja pitkää historiaa. Sitä vastoin fundamentalismin kuvaus on herättänyt kauhua ja pahoinvointia. Sarjakuvakriitikko Heikki Jokisen mukaan teoksen sanoma totalitarismin ja uskonkiihkoilun vaarasta on aina ajankohtainen. 

Sarjakuvien pohjalta on tehty myös iranilais-ranskalainen animaatioelokuva *[[Persepolis (elokuva)|Persepolis]]*, joka julkaistiin 2007. Elokuvan ovat ohjanneet Vincent Paronnaud ja Marjane Satrapi. Elokuva oli ehdolla Parhaan animaatioelokuvan -Oscar-palkintoon vuoden 2008 gaalassa. Islamistit ovat osoittaneet mieltään elokuvan televisioesityksiä vastaan.

Persepolis julkaistiin alun perin suomeksi kahdessa osassa vuosina 2004 ja 2007 Otavan kustantamana. Vuonna 2025 WSOY julkaisi sarjakuvasta uuden suomennoksen yksissä kansissa.

## Lähteet

## Aiheesta muualla

* Näytteitä sarjakuvasta. Random House. 
* Kalle Pusa: Persepolis avaa Iranin historiaa sisältä. *Helsingin Sanomat* 1.12.2007.
* Heikki Jokinen: Pää pystyyn, ei kädet. *Helsingin Sanomat* 23.9.2007.
* Tero Mielonen: Persepolis 2 Kotiinpaluu. *Helsingin Sanomat* 29.9.2007.
* Harri Römpötti: Persepolis avaa Iranin historiaa sisältä. *Helsingin Sanomat* 23.9.2007.
* AFP: Libanon kielsi Persepolis-animaation esittämisen. *Yle Uutiset* 26.3.2008.
Retkikunta 2

**Retkikunta 2** () oli Kansainvälisen avaruusaseman 2. miehistö. Retkikunta miehitti asemaa 10. maaliskuuta 2001 - 20. elokuuta 2001.

Retkikunta 2:n aikana asemalle tuotiin useita koelaitteistoja. Miehistö myös valmisti Destiny-laboratoriomoduulin ottamaan vastaan tulevia koejärjestelyitä. Keskeisenä tehtävänä oli lisäksi selvittää miten miehistöä voitaisiin suojata avaruussäteilyn vaikutuksilta.

## Miehistö

Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.

Retkikunta 4:n miehistö toimi Retkikunta 2:n varamiehistönä.

Kaikki retkikunnan jäsenet olivat käyneet jo aikaisemmin ISS:llä avaruussukkulalla kymmenen päivää kestäneellä tarviketäydennyslennolla STS-101 (19.5.2000-26.5.2000). 

Retkikunta 2:n aikana ISS:lle tehtiin neljä sukkulalentoa ja yksi Sojuz-lento:  

* 5A.1 (STS-102,  Discovery) maaliskuussa
* 6A (STS-100, Endeavour) huhtikuussa
* 4R (venäläinen Sojuz TM-32) huhtikuussa
* 7A (STS-104, Atlantis) heinäkuussa
* 7A.1 (STS-105, Discovery) elokuussa

Retkikunnan miehistö suoritti kolme avaruuskävelyä. 1. avaruuskävelyllä (kesto 5 tuntia 59 minuuttia) asennettiin Atlantis-sukkulan tuoma uusi ilmalukko Unity-moduuliin. 2. avaruuskävelyllä (kesto 6 tuntia 29 minuuttia) asennettiin happi- ja typpitankit. 3. avaruuskävely (kesto 4 tuntia 2 minuuttia) käytti ensimmäistä kertaa uutta ilmalukkoa ja sen aikana asennettiin kaksi viimeistä tankkia, happi- ja typpitankki, ilmalukon ulkopuolelle.

## Aiheesta muualla
*Retkikunta 2 NASAn kotisivulla  
*Retkikunta 2:n lehdistöpaketti  (1,1 Mt pdf)
Magnus Carlsson

**Lars Magnus Carlsson** (s. 24. kesäkuuta 1974 Fristad, Borås) on ruotsalainen pop-laulaja. Hän on tunnettu Alcazar- ja Barbados- yhtyeiden entisenä jäsenenä. Nykyään hän on soolouralla.

Hän on julkaissut ruotsinkielisen albumin sekä kaksi joululevyä. 
Vuonna 2007 hänen englanninkielinen debyyttialbumi "Live Forever" julkaistiin maailmanlaajuisesti. Sitä myytiin 400&nbsp;000 kappaletta globaalisti. Toinen englanninkielinen albumi "Pop Galaxy" julkaistiin Suomessa ja muualla Euroopassa 29.9.2010. Albumi on otettu vastaan paremmin kuin levy-yhtiö on odottanut, ja levyä on myyty muutamassa kuukaudessa maailmalla 180.000 yksikköä. 
Albumin suurimmaksi hitiksi on muodostunut Erasure-cover "A little Respect" ja "Feel you" joka nousi Euroopan Diskolistan Top-10:een. Albumin uusimpina sinkkuina on julkaistu "The Best In Me" ja "The Kiss".

Magnus Carlsson on avoimesti homoseksuaali. Carlsson on vuodesta 2006 ollut naimisissa Mats Carlssonin (o.s. Pelli) kanssa. Hän seurusteli vuosina 2001 - 2004 Alcazar yhtyeen toisen miesjäsenen Andreas Lundstedtin kanssa. Magnus on myös suuri Abba-yhtyeen  fani.

Magnus on osallistunut Melodifestivaleniin vuonna 2007 kappaleella "Live Forever" ja vuonna 2015 kappaleella "Möt mig i Gamla Stan".

## Diskografia
### Albumit
*En ny jul (2001)
*Magnus Carlsson (2006)
*Spår i snön (2006)
*Live Forever - The Album (2007) 
*Live Forever - The album Bonus edition, endast webbrelease (2007) 
*Live Forever - The album Deluxe edition, endast webbrelease (2007)
*Re-Collection 93-08 (2008)
*Änglarnas tid (2009)
*Pop-Galaxy (2010)
*Happy Holidays (2014)
*Gamla Stan (2015)

### Singlet
*Stilla ro nära. feat Åsa jinder. (2001)
*Mitt vinterland (2001)
*Finns det mirakel (2002)
*Gå din egen väg. feat Mela Tesfazion. (2004)
*Lev livet! (2006)
*Mellan vitt och svart (2006)
*Wrap Myself In Paper (2006)
*Live Forever (2007)
*Waves of Love (2007)
*Another Rainbow (2007)
*Crazy Summer Nights (2008)
*I Was Born this Way (2008)
*Walking in My Shoes (2008)
*Y.M.C.A. (2009)
*Sommaren som aldrig säger nej/You are Summer (2009) (mukana Wille Crafoord)
*This is Disco (2009)
*This is disco vinyl bildskiva (2009)
*This Is Disco (Moist Club Remix) (2009)
*A Little Respect (2010)
*Feel You (2010)
*The Best In Me (2010)
*The Kiss (2011)
*Den lille trumslagarpojken (2011)
*Arrival (2011)
*People Change (2012)
*Glorious (2013)
*Snow Song (2014)
*Tillsammans (2014)
*White Christmas (2014)
*O Holy Night (2014)
*The Christmas Song (2014)
*Mary Did You Know (2014)
*Möt mig i Gamla Stan (2015)

## Aiheesta muualla

* Viralliset sivut
Ykkösen kausi 2003

Ykkönen on Suomen toiseksi korkein jalkapallon sarjataso. **Kaudella 2003** sarja pelattiin yhtenä koko maan kattavana 14 joukkueen kaksinkertaisena sarjana. Sarjan voittaja TP-47 nousi suoraan Veikkausliigaan. Toiseksi sijoittunut RoPS karsi liigapaikasta Veikkausliigassa sijalle 13 sijoittunutta FC KooTeePeetä vastaan ja nousi Veikkausliigaan.

Kaudella 2002 Ykkösessä pelannut HIFK luopui sarjasta ja tilalle nostettiin Kakkosesta FC Korsholm. FC Korsholm ja OLS putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa.

## Sarjataulukko

## Karsintaottelut

*RoPS, Rovaniemi–FC KooTeePee, Kotka 4–1
*FC KooTeePee, Kotka–RoPS, Rovaniemi 3–2

RoPS nousi Veikkausliigaan yhteismaalein 6–4

*GBK, Kokkola–P-Iirot, Rauma 1–1
*P-Iirot, Rauma–GBK, Kokkola 3–0

P-Iirot nousi Ykköseen yhteismaalein 4–1. 

*PS Kemi–FC Kuusankoski 2–3
*FC Kuusankoski–PS Kemi 2–0

FC Kuusankoski säilytti paikkansa Ykkösessä yhteismaalein 5–2.

## Yleisömäärät

## Parhaat maalintekijät

## Lähteet

*http://www.rsssf.com/tablesf/fin2hist.html
*

### Viitteet
Live at the Key Club

**Live at the Key Club** on yhdysvaltalaisen glam rock -yhtye Cinderellan livealbumi, joka julkaistiin vuonna 1999. Albumin tuotti laulajakitaristi Tom Keifer.

## Kappalelista
# 
# 
# 
# 
# 
# 
# 
# 
# 
# 
# 
# 
# 
#
The Millennium Collection: The Best of Cinderella

**The Millennium Collection - The Best of Cinderella** on Cinderellan kokoelmalevy vuodelta 2000.

## Kappalelista
# 
# 
# 
# 
# 
# 
# 
# 
# 
# 
# 
# 

## Lähteet
Karl Ivanainen

**Karl Fredrik Ivanainen** (; 20. syyskuuta 1856 Pietari – 1887 Karan pakkotyövankila, Siperia) oli suomalaissyntyinen venäläinen vallankumouksellinen.

Karl Ivanainen syntyi Savonlinnasta Pietariin muuttaneen suutarin Adam Adamsson Ivanaisen perheeseen. Hän kävi suomalaisen seurakunnan koulua, pääsi vuonna 1873 ripille ja sai passin Suomen passivirastosta Pietarissa. Sen jälkeen hän työskenteli viilaajana patruunatehtaalla ja osallistui veljensä Konstantinin kanssa tšaikovskilaisen narodnikkikerhon kokouksiin.

Lokakuussa 1874 Ivanainen matkusti laittomasti Sveitsiin, jossa hän työskenteli valajana Genevessä ja Zürichissä. Siellä hän tutustui ensimmäisen internationaalin Sveitsin osaston perustajaan Herman Greulichiin.

Palatessaan Venäjälle toukokuussa 1875 Ivanainen pidätettiin. Kesäkuusta lähtien hän oli vangittuna Pietari-Paavalin linnoituksessa, kunnes tammikuussa 1876 hänet siirrettiin Pietarin tutkintavankilaan. Kuulusteluissa Ivanaista syytettiin osallistumisesta Aleksandr Nizovkinin järjestämiin kokouksiin, työläiskassan jäsenyydestä ja kielletyn kirjallisuuden levittämisestä. Elokuussa 1876 hänet päästettiin vapaaksi poliisin tarkkailun alaisena.

Joulukuussa 1876 Ivanainen osallistui Zemlja i voljan Kazanin katedraalin edessä järjestämään Venäjän ensimmäiseen poliittiseen mielenosoitukseen. Hän levitti propagandaa pietarilaisten työläisten keskuuteen ja oli mukana Stepan Halturinin ja Viktor Obnorskin perustaman vallankumouksellisen *Severnyi sojuz russkih rabotših* -järjestön toiminnassa.

Vuoden 1877 lopussa Ivanainen pidätettiin Pietarin lähellä. Tammikuussa 1879 hänet karkotettiin Aunuksen läänin Puudožiin. Sieltä Ivanainen lähetettiin Vyšni Volotšokin kautta Siperiaan, mutta Tomskiin päästyään hänen sallittiin palata Euroopan-puoleiselle Venäjälle poliisin tarkkailun alaisena.

Vuonna 1880 Ivanainen asettui Odessaan, jossa hän liittyi Mihail Trigonin johtamaan Narodnaja volja -ryhmään. Sen paljastuttua lokakuussa 1881 hän siirtyi maan alle, joutui pidätetyksi Harkovassa, mutta onnistui pakenemaan poliisilaitokselta. Joulukuussa 1881 Ivanainen pidätettiin Moskovassa, josta hänet lähetettiin Odessan vankilaan. Huhtikuussa 1883 Odessan sotaoikeus tuomitsi hänet Halturinin ja Nikolai Želvakovin tekemää kenraalimajuri Strelnikovin murhaa koskeneessa oikeudenkäynnissä 15 vuodeksi pakkotyöhön.

Vuonna 1884 Ivanainen saapui nykyisessä Taka-Baikalian aluepiirissä sijainneeseen Karan pakkotyövankilaan, jossa hänet vuonna 1886 päästettiin vapaaseen työryhmään. Hän teki itsemurhan kesällä 1887 hukuttautumalla järveen Nižnjaja Karassa.

## Lähteet
Grámos

**Grámos** () eli **Grámmos** (Γράμμος) on Kreikan kylä sekä samanniminen Nestórion kunnan kunnallisyksikkö (Δημοτική Ενότητα Γράμμου, *Dimotikí Enótita Grámmou*) ja entinen itsenäinen kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 18 (vuonna 2011).

Grámos on saanut nimensä sen lähellä sijaitsevasta Grámmos- eli Grámosvuoresta. Kylän aiempi nimi oli *Grámmosta* (Γράμμοστα). Nykyisen nimensä kylä sai 20. elokuuta 1927. Grámoksessa oli vuonna 1900 160 asukasta ja viisi vuotta myöhemmin 450.

Grámos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Akríteen ja Arréneen kanssa.

## Lähteet

## Aiheesta muualla

* Kuvia Grámoksesta
Larisa Šepitko

**Larisa Jefimovna Šepitko** (, 6. tammikuuta 1938 Artjomovsk (nykyinen Bah’mut), Donetskin alue – 2. heinäkuuta 1979 Kalininin alue) oli neuvostoliittolainen elokuvaohjaaja.

Larisa Šepitko valmistui vuonna 1963 Neuvostoliiton elokuvainstituutin VGIK:n ohjaajalinjalta. Hänen diplomityönsä oli Tšingiz Aitmatovin pienoisromaaniin ”Kamelin silmä” perustuva elokuva *Znoi* (”Helle”, 1963). Suuri menestys oli entisestä naislentäjästä kertova *Krylja* (”Siivet”, 1966). Šepitkon päätyönä pidetään toiseen maailmansotaan sijoittuvaa runollista ja pateettista elokuvaa ”Nousu” (*Voshoždenije*, 1976), joka pohjautuu Vasil Bykaun (Bykov) pienoisromaaniin *Sotnikov*.

Šepitko kuoli auto-onnettomuudessa Valentin Rasputinin teokseen perustuvan elokuvan *[[Jäähyväiset Matjoralle (elokuva)|Jäähyväiset Matjoralle]]* kuvausten alkuvaiheissa. Sen viimeisteli hänen aviomiehensä Elem Klimov. 

Šepitko sai Neuvostoliiton valtionpalkinnon postuumisti vuonna 1979.  Samoihin aikoihin Elem Klimov koosti vaimonsa muistoksi lyhytelokuvan *Larisa* (1980).

## Ohjaustyöt
* *Znoi* (”Helle” 1963, Neuvostoliiton ja Karlovy Varyn elokuvajuhlien palkinnot 1964)
* *Krylja* (”Siivet” 1966)
* ”Sähkön kotimaa” (*Rodina elektritšestva*, lyhytelokuva, sisältyy elokuvaan *Natšalo nevedomogo veka* 1967)
* *V trinadtsatom tšasu* (”Kahdentoista jälkeen”, TV-elokuva 1968)
* ”Sinä ja minä” (*Ty i ja* 1972)
* ”Nousu” (*Voshoždenije* 1976, Neuvostoliiton ja Berliinin elokuvajuhlien pääpalkinnot)
* ”Jäähyväiset Matjoralle” (*Proštšanije* 1983)

## Lähteet

## Kirjallisuutta
* Piispa, Lauri: ”Viimeinen sankaritarina”, neuvostoliittolainen elokuvaohjaaja Larisa Šepitko. *Filmihullu* 1/2017.
Once Upon A...

**Once Upon A...** on yhdysvaltalaisen glam rock -yhtye Cinderellan kokoelma-albumi vuodelta 1997. Albumi kattaa yhtyeen tunnetuimmat hitit vuosilta 1986–1994.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Mandariinikukastaja

**Mandariinikukastaja** (*Dicaeum trigonostigma*) on pienikokoinen kaakkoisaasialainen varpuslintu.

## Esiintyminen
Mandariinikukastajien esiintymisalue ulottuu Intiasta Kaakkois-Aasiaan Singaporeen saakka sekä Filippiineille. Lajin elinympäristön ala on 1–10&nbsp;miljoonaa neliökilometriä. Scopoli kuvaili lajin holotyypin Malakan niemimaalta saadusta näytteestä. Lajista tunnetaan 17 alalajia.

## Elinympäristö
Trooppiset ja subtroopiset kosteat metsät.

## Lähteet
Zhangjiang Hi-Tech Park

**Zhangjiang Hi-Tech Park** perustettiin Shanghaissa, Kiinassa heinäkuussa 1992 . Sen pinta-ala on 25 neliökilometriä. Alueella on "Technical Innovation Zone", "Hi-Tech Industry Zone", "Scientific Research and Education Zone" ja asuinalue.

Vuoden 2005 lopussa puistossa oli 4&nbsp;300 yritystä. Sinne on panostettu noin 14 miljardia dollaria ulkomaisia sijoituksia. Kiinalainen panostus rakennuksiin jne. oli noin 70 miljardia yuania. Alueella oli tuolloin 91 T&K-keskusta. 
  
Alue on keskittynyt tietotekniikkaan ja biotekniikkaan.
  
## Aiheesta muualla

* Alueen sivusto
Ykkösen kausi 2004

Ykkönen on Suomen toiseksi korkein jalkapallon sarjataso. **Kaudella 2004** sarja pelattiin 14 joukkueen kaksinkertaisena sarjana. Sarjan voittaja KuPS nousi suoraan Veikkausliigaan. Toiseksi sijoittunut IFK Mariehamn karsi liigapaikasta Veikkausliigassa sijalle 13 sijoittuneen Jazzin kanssa ja nousi Veikkausliigaan.

Kaudella 2003 Ykköseen pudonnut FC KooTeePee nostettiin kaudeksi 2004 takaisin Veikkausliigaan, koska FC Jokerit luopui sarjapaikasta. Ykköseen nostettiin Kakkosesta tilalle GBK. GBK ja FC Kuusankoski putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa.

## Sarjataulukko

Ykkösen voittaja nousee suoraan Veikkausliigaan, toiseksi sijoittunut karsii Veikkausliigassa 13. sijoittuneen joukkueen kanssa. Kaksi viimeistä putoavat suoraan Kakkoseen. 11. ja 12. sijoittuneet joukkueet karsivat Ykkösen paikasta Kakkosen nousukarsintojen häviäjiä vastaan.

## Yleisömäärät

## Karsintaottelut

*IFK Mariehamn–Jazz, Pori 1–0, yl. 2064
*Jazz, Pori–IFK Mariehamn 2–2, yl. 3616

IFK Mariehamn nousi Veikkausliigaan yhteismaalein 3–2.

*OLS, Oulu–VG-62, Naantali 0–1
*VG-62, Naantali–OLS, Oulu 3–1

VG-62 säilytti paikkansa Ykkösessä yhteismaalein 4–1.

*KPV, Kokkola–Närpes Kraft 1–1
*Närpes Kraft–KPV, Kokkola 1–1 ja., 1–4 rp.

KPV nousi Ykköseen rangaistuspotkukilpailulla.

## Parhaat maalintekijät

## Lähteet
*
* List of League Second Level Tables (RSSSF, Heikki Pietarinen, 23 Dec 2015)
* 2004 vuoden VL, SC, LC, Ykkönen, Kakkonen, Kolmonen (RSSSF, Ville Virkkala, 23 April 2005)

### Viitteet
Juan-les-Pins

**Juan-les-Pins** on Ranskan kaupunki Provence-Alpit-Rivieran alueella Ranskan Rivieralla. Se sijaitsee Nizzan ja Cannesin välillä Antibesin kunnassa, varsinaisesta Antibesin kaupungista länteen, niemen länsilaidalla.

Juan-les-Pins on suosittu kansainvälisten seurapiirien matkailukohde, jossa on kuuluisa kasino, yökerhoja ja hiekkarantoja. Se on myös tunnettu heinäkuisesta jazz-festivaalista, joka tuo kaupunkiin säännöllisesti jazzin kärkinimiä.

## Historia
Paikka on ollut perinteisesti tunnettu pinjamännyistään (). Antibesin kaupungin asukkaat tapasivat retkeillä alueella mäntyjen varjossa ja kerätä männynoksia ja käpyjä tulisijojaan varten. Kylä sai nimensä 12. maaliskuuta 1882. Nimen *Juan* espanjalaisen muodon valitsemisen syy on epäselvä ja kylälle on ehdotettu muitakin nimiä, kuten *Héliopolis*, *Antibes-les-Pins* ja *Albany-les-Pins*. Vuonna 1883 kylä sai oman rautatieaseman Pariisi-Lyon-Méditerranée -radan varteen.
Houston (artisti)

**Houston** (s. 26. lokakuuta 1983 Los Angeles, Kalifornia) on yhdysvaltalainen rap-artisti, joka on levyttänyt muun muassa 50 centin ja Eminemin kanssa. Houston on tehnyt kappaleen ”I Like That”.

Houston on julkaissut albumin nimeltä *It's Already Written* sekä singlet ”I Like That (feat. Chingy, Nate Dogg & I-20)” ja ”Ain't Nothing Wrong”.

## Lähteet

## Aiheesta muualla
* Virallinen sivu
* Houston MTV.comissa
Paletti (pelikone)

**Paletti** on Veikkauksen rahapeliautomaatti, jonka pelejä ovat Hedelmä-cocktail, Ässäkisa, Spinni, Numero-keno, Kortti-keno, Kulta-Jaska, Potti di Mare sekä Pohjantähti. Pelipanokset ovat 20, 40, 60 ja 80 senttiä sekä 1&nbsp;euro.

## Katso myös
*Luettelo Veikkauksen raha-automaattipeleistä

## Aiheesta muualla
*Pelitietoa RAY:n peleistä
Keltakylkikukastaja

**Keltakylkikukastaja** (*Dicaeum aureolimbatum*) on kotoperäinen indonesialainen varpuslintu.

## Esiintyminen
Keltakylkikukastajat elävät Indonesiassa, nimialalaji *aureolimbatum* Sulawesilla ja lähisaarilla, alalaji *laterale* Sangihen saarella. Wallace kuvaili lajin holotyypin Sulawesin Minahassan vuoristosta. Lajin elinympäristön ala on 100&nbsp;000–1&nbsp;000&nbsp;000&nbsp;neliökilometriä.

## Elinympäristö
Trooppiset ja subtroopiset kosteat metsät.

## Lähteet

## Aiheesta muualla
*Valokuva (Iris)
Feng Zikai

**Feng Zikai** (, s. 1898 Tongxiang, Zhejiang, Kiina  - 1975) oli kiinalainen taidemaalari, kirjailija ja musiikinopettaja.

Feng opiskeli alkuvuosina Hong Yin johdolla. Vuonna 1921 hän matkusti Japaniin jatkaakseen opintojaan. Kiinaan palattuaan Feng opetti taiteita ja musiikkia Shanghaissa, Zhejiangissa ja Chongqingissa. Hän kirjoitti laajalti eri aiheista, kuten kirjallisuudesta, maalauksesta, musiikista, kielten kääntämisestä sekä kalligrafiasta.

## Kirjallisuutta
*
Sprachpanscher des Jahres

**Sprachpanscher des Jahres** () on ironinen palkinto, jota saksalainen kielenhuoltoyhdistys *[[Verein Deutsche Sprache]]* jakaa vuosittain "erityisen merkittävistä virhesuorituksista saksan kielen käytössä". Liiton jäsenet (noin 30 000 vuonna 2007) äänestävät voittajan, jolle myönnetään ansioistaan kunniakirja. Palkinto jaettiin ensi kerran vuonna 1997, jolloin sen nimi oli *Sprachschuster des Jahres*.

Kielenturmelijaksi on valittu henkilöitä ja järjestöjä, jotka puutteellisen kielitaitonsa vuoksi käyttävät trendikkäitä vieraskielisiä ilmauksia silloinkin, kun käsitteille on vastineet saksan kielessä. Lainasanojen alkuperäiskieli on yleensä englanti. Saksan rautatiet on voittanut äänestyksen kahdesti.

## Luettelo palkinnonsaajista

## Lähteet
* Verein Deutsche Sprache e.V.: Sprachpanscher des Jahres
Cross the Line

**Cross the Line** on suomalaisen heavy metal -yhtyeen Doom Unitin debyyttialbumi. Albumi julkaistiin 18. marraskuuta 2009. Sen kappaleista on tähän mennessä julkaistu singlenä "Killing Time", "Chameleon" ja "Hide Your Scars" joista kaikista tuli hittejä, ja ne saivat paljon radiosoittoaikaa.

Albumi debytoi Suomen virallisen listan toisella sijalla, ja pysyi listalla yhteensä 8 viikkoa.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jape – laulu, kitarat
* Chris – taustalaulu, kitarat
* Nahka – basso
* Julli – rummut

## Arvostelut
* Desibeli.net: 
* Imperiumi.net: 
* Soundi: 
* V2.fi: 

## Lähteet
Ptyodactylus hasselquisti

**Ptyodactylus hasselquisti** (, , *viuhkajalkagekko* tai *Hasselqvistin gekko*) on gekkolaji. Laji on liikkeellä päivin ja öin. Viuhkavarvasgekon ravinto koostuu erilaisista hyönteisistä, mm. heinäsirkoista ja toukista. Laji on saalistaja, mutta ihmiselle vaaraton. Lajin koko on aikuisena noin 12–15 senttiä. Terraarioeläimeksi se on juuri sopiva. Gekko on myös oiva kiipeilijä ja voi kiivetä jopa sileimmillä pinnoilla. Nimi viuhkavarvasgekko tulee sen viuhkamaisista jaloista.

*Ptyodactylus hasselquisti* elää luonnonvaraisena alueella, joka ulottuu Egyptin itäosista Arabian niemimaalle Jemeniin ja Saudi-Arabiaan.

## Lähteet
Kōko Tsurumi

**Kōko Tsurumi** (, s. 28. syyskuuta 1992 Saitama) on japanilainen telinevoimistelija.

Tsurumi osallistui Pekingin kesäolympialaisiin 2008 vain 15-vuotiaana. Hän karsiutui loppukilpailusta permannolla ja eritasonojapuilla, mutta selviytyi finaaliin puomilla ja moniottelussa. Lopputuloksissa Tsurumi oli puomilla kahdeksas ja moniottelussa 17:s. Joukkuekilpailussa hän sijoittui Japanin joukkueen jäsenenä viidenneksi. Samana vuonna Tsurumi osallistui Aasian-mestaruuskilpailuihin: puomilla hän jäi neljänneksi, mutta eritasonojapuilla ja permannolla hän voitti kultaa.

Vuoden 2009 MM-kilpailuissa Tsurumi sijoittui moniottelussa pronssille ja eritasonojapuilla hopealle. Puomilla hän sijoittui kuudenneksi.

Tsurumi on 141 senttimetriä pitkä ja painaa 34 kilogrammaa.

## Lähteet

## Aiheesta muualla
*Profiili FIG:n tietokannassa 
*Koko Tsurumi – Sports Reference LLC.  
*Profiili sports.espn.go.com:issa
The CNK

**The CNK** tai **The Cosa Nostra Klub** on ranskalainen black/industrial metal -yhtye. Alun perin yhtyeen nimi oli The Count Nosferatu Kommando, joka vaihdettiin The Cosa Nostra Klubiin vuonna 2005 Rose Hreidmarrin lähdettyä Anorexia Nervosa -yhtyeestä ja liityttyä The CNK:hon.

## Jäsenet

* Mr Hreidmarr (Nicolas St Morand) – laulu
* Mr Heinrich Von B (Jean-Sébastien Ogilvy) – kitara, laulu
* Mr Valnoir (Jean-Emmanuel Artfield-Lautrec) – basso, laulu
* HDK (Fabrizzio Volponi) – rummut

### Entiset jäsenet

* Mr Sylvicious – rummut
* Grafin Orlock – koskettimet
* Melissa De Sainte Croix – basso
* Doktor Holocausto – rummut
* Athevros – kitara
* Sir Orias – basso
* Morbus Gravis – basso
* Lord Sidragazum – rummut

## Diskografia
### Albumit
* Ultraviolence Über Alles (2002)
* L'Hymne à la Joie (2007)
* Ultraviolence Über Alles – Übercharged Edition (2009)
* Révisionnisme (2012)

### Demot

* Das Schwarze Order (1996)
* Soleil Noir (1998)

## Lähteet

## Aiheesta muualla
* Yhtyeen viralliset sivut
*
Erehdys

**Erehdys** on epähuomiossa tai ajattelemattomuuttaan tehty virhe. 

## Oikeudellinen merkitys
Oikeustoimi voi perustua erehdykseen, jos on tapahtunut motiivierehdys tai ilmaisuerehdys. Motiivierehdys tarkoittaa, että oikeustoimen osapuolet ovat erehtyneet joko tosiasioista tai oikeustoimeen sovellettavasta lainsäädännöstä tai muusta sääntelystä. Jos tahdonilmaisu saapuu vastaanottajalle eri muodossa kuin antaja on tarkoittanut, puhutaan joko ilmaisuerehdyksestä tai ilmaisua välitettäessä tapahtuneesta virheestä.

Oikeusjärjestystä tulkitaan niin, että osapuolten on itse huolehdittava siitä, että oikeustoimen sisältö vastaa heidän tarkoittamaansa sisältöä. Näin asia on periaatteessa, mutta käytännössä voidaan esimerkiksi testamentti julistaa pätemättömäksi testamenttaajan erehdyksen perusteella. Tahdonilmaisun vaikuttimia koskeva erehdys ei saa oikeudellista suojaa. Ilmaisuerehdyksessä kiinnitetään huomiota siihen havaitsiko vastapuoli tai olisiko tämän pitänyt havaita tahtonsa ilmaisseen henkilön erehdys. Jos ilmaisun vastaanottaja ei tiennyt tai hänen ei olisikaan pitänyt tietää erehdyksestä, on tahdonilmaisu antajaansa sitova erehdyksestä huolimatta. Jos tahdonilmaisun sisältö on muuttunut sen siirtyessä antajalta vastaanottajalle, ei ilmaisu sido antajaansa, mikäli hän kohtuullisessa ajassa ilmoittaa asiasta vastaanottajalle erehdyksestä tiedon saatuaan.

## Katso myös
*Uskomus

## Lähteet
WAM

**WAM** tarkoittaa seuraavia asioita:
*Turun kaupungin taidemuseo WAM, Turussa sijaitseva nykytaiteeseen painottunut taidemuseo
*Wreckamovie, yhteisöllinen elokuvien tuotanto- ja kehitysympäristö
Pacatianus

**Tiberius Claudius Marinus Pacatianus** (hallitsijanimeltään *[[Imperaattori|Imperator]] Tiberius Claudius Marinus Pacatianus pius felix [[Augustus (arvonimi)|Augustus]]*, k. 248) oli roomalainen sotilas ja usurpaattori, joka julistautui Rooman keisariksi Moesian tai Pannonian provinssissa luultavasti huhtikuussa 248. Laillinen Rooman keisari oli tuolloin Philippus Arabs.

Pacatianuksen aikaisempi elämä ja ura ovat osittain hämärän peitossa. Hän saattoi olla sama Claudius Marinus, joka mainitaan yhdessä tämän isän Claudius Sollemnius Pac(atianuksen?) kanssa Bostrasta löytyneessä piirtokirjoituksessa. Sen mukaan Claudius Sollemnius oli Arabia Petraean provinssin maaherra keisari Severus Alexanderin aikana ja myöhemmin Syria Coelen maaherra. Pacatianus saattaa olla myös sama henkilö, joka mainitaan toisessa Bostrasta löytyneessä piirtokirjoituksessa, jossa kerrotaan tämän äidin olleen eräs Cornelia Optata A[...] Flavia ja sisko Pacata. Keskiajalla eläneen bysanttilaisen historioitsijan Johannes Zonaraksen mukaan Pacatianus kuului Rooman armeijaan Tonavalla. Hän saattoi olla centurio, sotilastribuuni tai legioonan legaatti. Monet nykyajan historioitsijat ovat päätelleet Pacatianuksen kuuluneen senaattiin ja hallinneen monia Tonavan provinsseja. Zonaras kertoo myös, että Pacatianus ei ollut hallitsijan arvoinen, mistä on päätelty, että hän ei ollut armeijan komentaja vaan saattoi olla alemman arvoasteen upseeri.

Kapinan tarkka syy on epävarmaa, mutta tiedetään että Tonavan alue oli tuohon aikaan toistuvasti goottien hyökkäyksien kohteena. Alueen roomalaisissa joukoissa oli suurta levottomuutta. 400-luvun lopulla ja 500-luvun alussa eläneen itäroomalaisen historioitsijan Zosimoksen mukaan Rooman armeijassa oli useita kurinpito-ongelmia. Pacatianuksen kapinan ajankohta tiedetään kolikoista. Se on luultavasti alkanut huhtikuussa 248, kun Pannonian tai Moesian joukot huusivat Pacatianuksen keisariksi. Hän saattoi ottaa Viminaciumissa sijainneet rahapajan haltuunsa, sillä ei tiedetä yhtään kolikkoa, joka olisi lyöty Philippus Arabsille Viminaciumissa vuonna 248/249.

Philippus lähetti senaattori Gaius Messius Quintus Deciuksen kukistamaan Pacatianusta, jonka omat joukot kuitenkin murhasivat pian kapinan alun jälkeen. Syytä tähän ei tiedetä. Pacatianus saattoi epäonnistua goottien hyökkäyksien torjumisessa.

## Lähteet
*
*
*

### Viitteet
FC Paços de Ferreira

**FC Paços de Ferreira** on jalkapalloseura Paços de Ferreiran kaupungista Portugalista. Seura on perustettu 5. huhtikuuta 1950. Edustusjoukkue pelaa kaudella 2018–2019 Portugalin toiseksi korkeimmalla sarjatasolla LigaPro:ssa.

Kaudella 2008–2009 joukkue sijoittui toiseksi Portugalin Cupissa hävittyään finaalissa Portolle 1–0.

Kaudella 2012–2013 joukkue sijoittui Portugalin liigassa kolmanneksi ja pääsi osallistumaan Eurooppa-liigaan.

## Aiheesta muualla
* Paços de Ferreiran virallinen kotisivu
CD Nacional

**CD Nacional** on jalkapalloseura Funchalin kaupungista Madeiralta. Seura on perustettu vuonna 1910. Edustusjoukkue pelaa kaudella 2024–2025 Portugalin pääsarjassa Primeira Ligassa.

Nacionalin paikallisvastustaja on Marítimo, joka tulee myös Madeiran saarelta.

Seura pelaa kotiottelunsa Estádio da Madeiralla, joka tunnetaan myös nimellä Estádio da Choupana. Stadion sijaitsee Funchalin pohjoisosassa, korkealla Choupanan alueen vuorilla. Seuran kotivärit ovat mustavalkoraidalliset paidat sekä mustat shortsit ja sukat. Nacional tunnetaan myös yhtenä niistä seuroista, joissa Portugalin maajoukkuepelaaja Cristiano Ronaldo sai jalkapallo-oppinsa. Kunnioittaakseen seuransa kuuluisinta pelaajaa Nacional nimesi nuorisovalmennuskeskuksensa Cristiano Ronaldo Campus Futeboliksi.

CD Nacional pelasi Primeira Ligassa kausina 1988–91, 2002–17, 2018–19 ja 2020–21. Seuran paras sijoitus Portugalin pääsarjassa on neljäs, jonka se saavutti kausilla 2003–04 ja 2008–09. Jälkimmäisellä kaudella brasilialainen hyökkääjä Nenê voitti liigan maalikuninkuuden (Bola de Prata) 20 maalilla. Seura on osallistunut UEFA Eurooppa-liigaan viidesti vuosina 2004–2014, ja kaudella 2009–10 se pudotti Zenit Pietarin jatkosta pudotuspeleissä sekä sijoittui lohkovaiheen kolmanneksi. Nacional on edennyt Taça de Portugalin välieriin neljä kertaa vuosina 2009–2023 ja Taça da Ligan välieriin kaudella 2010–11. Merkittäviä valmentajia on muun muassa Manuel Machado, joka johti joukkuetta viidellä eri kaudella vuosina 2005–2021. Seura pelaa tällä hetkellä Primeira Ligassa noustuaan takaisin pääsarjaan kauden 2023–24 Liga Portugal 2:n jälkeen.

Kuten monet muut portugalilaisseurat, Nacional harjoittaa myös muita urheilulajeja jalkapallon lisäksi. Seuran lajivalikoimaan kuuluvat muun muassa rantalentopallo, nyrkkeily, telinevoimistelu, rytminen voimistelu, tennis, triathlon, Muay thai, padel, ralliautoilu, uinti ja veteraanijalkapallo.

## Entisiä pelaajia
*  Cristiano Ronaldo
*  Hilario
*  Paulo Assunção

## Lähteet

## Aiheesta muualla
* Nacionalin virallinen kotisivusto
Kymin vaakuna

**Kymin vaakuna** oli Kymin maalaiskunnan tunnus, joka oli saanut aiheensa entisestä lohijoesta Kymijoesta sekä sen äärellä sijainneesta Kyminkartanosta, jossa toimi kruununkalastamoja.

Vaakunan selitys on ”mustassa kentässä pystyssä hyppäävä hopeinen lohi, sen yläpuolella kultakruunu”. Vaakunan on suunnitellut Ahti Hammar, ja Kymin kunnanvaltuusto hyväksyi sen 28. huhtikuuta 1952. Sisäasiainministeriö vahvisti vaakunan käyttöön myöhemmin samana vuonna 30. toukokuuta. Vaakuna jäi epäviralliseksi kotiseutuvaakunaksi 1977, kun Kymi ja siitä aiemmin erotettu Karhula liitettiin valtioneuvoston päätöksellä Kotkan kaupunkiin.

## Lähteet
* 

*
Elonkorjaajat

**Elonkorjaajat** oli 1960-luvun lopulla syntynyt ja 1970-luvulla toiminut taiteilijaryhmä. Ryhmän poikkitaiteellisissa tapahtumissa ja näyttelyissä yhdistettiin maalausta, valokuvaa, runoutta, ääntä ja esinetaidetta.

Ryhmän johtohahmona toimi Jan Olof Mallander. Muita jäseniä olivat muun muassa Carolus Enckell, Antero Kare, Olli Lyytikäinen, valokuvaajat Philip von Knorring, Carl-Erik Ström, arkkitehti Stuart Wrede, säveltäjä Pekka Airaksinen ja Ilkka Juhani Takalo-Eskola.
Suomessa tuntemattomampi Stuart Wrede on toiminut ulkomailla, muun muassa MOMAn arkkitehtuuriosaston johtajana.

Toiminnan keskuksena oli helsinkiläinen *Cheap Thrills* -galleria eli *Halvat Huvit*. Galleria muun muassa esitteli kansainvälistä käsitetaidetta suomalaisyleisölle. Elonkorjaajat esittivät myös ensimmäisinä Suomessa videotaidetta vuonna 1971.
Videon ohella Elonkorjaajat välittivät ensimmäisiä kosketuksia minimalismiin ja käsitetaiteeseen, kuten Fluxus-ryhmään.

Ryhmä järjesti vuosina 1970-1978 joukon näyttelyitä ja tapahtumia. Tärkeimpiä olivat *Todelliset valheet* vuonna 1970, *Elonkorjuupäivät* 1971 ja *Tajunnan tarroja* 1976. Ryhmäläiset suosivat naivistisilla keinoilla leikittelyä ja primitiivisyyttä. Elonkorjaajat olivat kiinnostuneita myös itämaisista filosofioista, kasvisruoasta, luonnosta ja mystiikasta.

Elonkorjaajaryhmällä oli takautuva näyttely Tammisaaressa kesällä 2009. Ryhmän taiteilijoiden töitä oli esillä Salon taidemuseon Veturitalli-näyttelytilassa kesällä ja syksyllä 2014. Pääosa teoksista oli Olli Lyytikäisen. Hänen lisäkseen esillä oli teoksia Pekka Airaksiselta, Carolus Enckelliltä, Antero Karelta, Philip von Knorringilta, Jan Olof Mallanderilta, Carl-Erik Strömiltä, Ilkka Juhani Takalo-Eskolalta, Erik Uddströmiltä, Janne Vainiolta, Peter Widéniltä ja Stuart Wredeltä sekä eräiden ryhmän jäsenten käyttämältä yhteisnimimerkiltä Leo Ruuskaselta.

## Katso myös
*Record Singers
*Ö-ryhmä
*Bellinin akatemia

## Kirjallisuutta
* *After Sauna Art. Elonkorjaajat ja valokuva*. toim. Kati Lintonen. Maahenki & Suomen valokuvataiteen museo 2010.

## Lähteet
UE Lleida

**Unió Esportiva Lleida** on jalkapalloseura Lleidan kaupungista Espanjasta. Seura on perustettu vuonna 1939. Edustusjoukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä.

Joukkue on pelannut suurimman osan historiastaan alemilla sarjatasoilla, pääsarjassa se on pelannut kahdesti kausina 1950–1951 ja 1993–1994.

## Entisiä valmentajia

## Aiheesta muualla
* UE Lleidan virallinen kotisivusto
Uhkapeliä Shanghaissa

**Uhkapeliä Shanghaissa** (*The Shanghai Gesture*) on Josef von Sternbergin ohjaama yhdysvaltalainen elokuva vuodelta 1941. 

## Tuotanto
Tuottaja Arnold Pressburger päätti vuonna 1941 herättää henkiin idean filmata sensaationäytelmä, jonka filmatisointi ei siihen mennessä ollut onnistunut, eli John Coltonin *The Shanghai Gesture*, jonka tapahtumapaikka oli eksoottinen kiinalainen bordelli.
Ilotalo oli kuitenkin tabu tuolloisessa Hollywoodissa, ja miljöö muutettiin luksuspelitaloksi.

Sternberg sai hankkeeseen myötämielisen tuottajan, aiemmat vapautensa ohjaajana ja ehdottoman määräysvallan joka alueella näyttelijävalinta mukaan lukien. Kun ohjaaja tarjoutui lähettämään käsikirjoituksen maineikkaalle saksalaiselle näyttelijälle Albert Bassermanille, tämä vastasi, että näytteleminen Sternbergin elokuvassa olisi kunnia, eikä hänen tarvitse lukea käsikirjoitusta etukäteen.

## Juoni

Elokuva alkaa kun nuori amerikkalainen tyttö saapuu isoon kiinalaiseen pelikasinoon.

Tyttö esittäytyy nimellä *Poppy* eli Unikko, (Gene Tierney)mikä herättää sekavia mielipiteitä ja tunteita.

Nyt paikalle ilmestyy talon emäntä (Ona Munson); hän on jääkylmä ja julma nainen, joka kantaa syvää kaunaa entiselle aviomiehelleen.
Hän ei tiedä että Poppy on hänen tyttärensä ja on kylmästi myymässä tätä prostituoiduksi ennen kuin totuus paljastuu; nyt käy selväksi että hänen entinen miehensä ei kavaltanut hänen rahojaan: ne olivat kiinni suuressa jos varmassa rakennushankkeesta ja olisi maksettu heti sen valmistuttua - mutta kohtalo päätti toisin! 

Tierneyn liekkimäinen hehku ja Munsonin jäinen olemus täydentävät toisiaan loistavasti - ja loppukohtaus onkin sitten suurta draamaa.

## Lähteet

## Aiheesta muualla
* 
* 
*
August Capital

**August Capital** on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille. August Capital hallinnoi noin 1,5 miljardin dollarin sijoitusomaisuutta.

## Sijoituksia
*Be Incorporated
*DotNetNuke
*Evite
*Postini
*Seagate
*Silicon Image
*Six Apart
*StumbleUpon
*Technorati

## Lähteet

## Aiheesta muualla
*Yrityksen nettisivut